
Oppgave 2
I denne oppgaven vil jeg først og fremst ta for meg definisjon på mobbing. 

Hva dreier egentlig mobbing seg om? 
Er det forskjell på gutte- og jente mobbing? 
Hvordan kan vi forhindre at mobbing skjer på den enkelte skole?

Dan Olweus har skrevet mange gode bøker om mobbing og om ulike tiltak vi kan bruke på skolen, i klasserommet og for den individuelle elev. Min inspirasjon og ideer har jeg hentet fra han, grunnen til det er fordi han har god dokumentasjon for sitt arbeid og mange gode forslag til hjelp for lærere som sliter med mobbing i den enkelte klassen. 
Hva er mobbing?
En person er mobbet eller plaget når han eller hun, gjentatte ganger og over en viss tid, blir utsatt for negative handlinger fra en eller flere andre personer. (Olweus 2002, s.17)
Mobbing er alt fra vennskapelig erting til alvorlig handlinger. Når en eller flere elever, eller andre i skolen, gjør ubehagelige ting mot en elev, som gjentar seg over tid. 
Det kan være ulike ting som:
• erting, fleiping og latterliggjøring.
• utfrysing, isolering og baksnakking.
• trakassering og ubehaglige kommentarer.
• fysiske overgrep som slåssing, sparking og lugging.
Det vanligste er fleiping, terging, baksnakking, ubehaglige kommentarer og utfrysing.
Mobbingen skjer i friminuttene, men også i timene. Det er ofte vanskelig å oppdage, særlig når dette gjelder den skjulte mobbingen blant jenter med blikk og kroppshandlinger. 
Er det forskjell på jenter og gutter i forbindelse med mobbing?

Den største forskjellen på gutter og jenter er at jenter blir mer utsatt for indirekte mobbing såkalt psykisk mobbing. Mens gutter er mer direkte utsatt, den såkalt fysiske mobbingen. Jenter bruker metoder som er mer ”usynlige”, denne typen mobbing er ikke alltid like lett å oppdage. Jenter bruker gjerne mer utspekulerte metoder som baksnakking, utestenging, ryktespredning og manipulering av vennskap, eks ta ”bestevenninnen” fra noen. Denne typen mobbing er like alvorlig som den fysiske mobbingen som de fleste gutter uttrykker seg med. Det finnes naturligvis en hel del skoler og klasser der flere eller like mange jenter som gutter er utsatt for direkte og indirekte mobbing. Men mobbing med fysisk innslag er mer vanlig blant gutter. Gutter er stort sett tøffere og mer aggressive enn jentene. Som en liten oppsummering kan vi si at direkte mobbing er et større problem blant guter enn jenter. 
(Olweus 2002)
Hvordan kjenner vi igjen mobbeofrene?
De typiske mobbeofrene er mer engstelige og usikre enn elever i sin alminnelighet. 
(Olweus 2002, s.34)
Stort sett har vi det samme bilde på gutter og jenter. De er ofte forsiktige og følsomme. Når de blir angrepet av mobbing fra andre, kan de ofte reagere med gråt eller trekke seg unna. Etter hvert som en blir mobbet får en et mer negativt bilde av seg selv og sin verdi. De kjenner seg ofte dumme, skamfulle og lite attraktive. Et mobbeoffer føler seg som regel ensom på skolen, de har kanskje ikke noen god venn i klassen å prate med. Men vi har ikke bare de såkalte ”passive” mobbeofrene. Det finnes elever som ofte er ukonsentrerte og generelt urolige, og dermed kan det oppstå lett irritasjon rundt dem. Deres eget temperament er ofte med på å komme i konflikt med andre elevene. Denne typen mobbeofre kaller vi ”det provoserende mobbeofferet”, som er betydelig mindre vanlig enn den passive typen.  
(Olweus 2002)
Hvordan kan vi kjenne igjen mobberne?

Et fremtredende kjennetegn for mobberne er deres aggressivitet mot kameratene- noe som nærmest er innebygget i en definisjon av en mobber.  (Olweus 2002, s.36)
Mobberne har som regel et positivt bilde av seg selv, og føler seg vel med å mobbe andre elever. De har som oftest liten angst og usikkerhet, ofte er de omtrent som gjennomsnittet. Elever som deltar i mobbing er ofte samlet som en gruppe med en ”leder” i spissen. De andre elevene er mer passive i mobbingen, mens en eller to elever tar styringen. Mobbere henger ofte ut elever og mobber dem etter det ytre. Eks; en elev med rødt hår, briller, rare klær eller kanskje en uvanlig dialekt. Da kan vi jo tenke oss spørsmålet om mobbing bidrar til det ytre som rødt hår til at en elev lettere blir utsatt for mobbing?

Popularitet henger ofte sammen med mobbing i skolen, men det viser seg at mobberens popularitet minker med årene når de kommer opp på et høyere klassetrinn. Men de når ikke samme lave popularitetsnivå som mobbeofrene.

Blant gutter som nevnt tidligere spiller fysisk styrke eller svakhet en vikting rolle i mobbing. Men vi kan ikke tolke det slik at sterke gutter utnytter sin fysiske styrke til å mobbe andre. 

(Olweus 2002)
Veiledning

Før jeg går inn på ulike tiltak for å hindre mobbing i klasse min, vil jeg ta for meg hvordan jeg kan identifisere elevene som er involvert i mobbing. 
Hvilke tegn er viktige å bite seg merke i hos den enkelte elev? 
Jeg som lærer har et stort ansvar for mine elever, og det er min oppgave å hindre at mobbing forekommer i og utenfor klasserommet. Det er viktig når man skal avgjøre hvor alvorlig et enkelt tegn er, at man også tar med i vurderingen hvor ofte det opptrer. Mange kan en eller annen gang bli ertet av kameraten eller venninnen, men det er ikke dermed sagt at dette behøver å være snakk om mobbing. Som jeg skrev tidligere så må dette skje over en viss tid, forholdsvis ofte, før man kan si at det er mobbing.
Mulige tegn på det ”passive” mobbeofrene kan være:
· Kalt stygge ting, ydmykt, latterliggjort.
· Gjort narr av.
· Er innblandet i krangling eller slåssing hvor de er forsvarsløse.
· Utestengt av kameratflokken.
· Eks; blir valgt sist når en skal velge lag til ballspill.
· Skolearbeidet kan bli dårligere.
· Problemer med å snakke høyt i klassen.
· Nervøs og usikker.
· Velger en annen vei til skolen. 

· Kan være fysisk svakere enn meddelevene.
· Negativt bilde av seg selv.
Mulige tegn på det ”provoserende” mobbeofferet kan være:

· Hissige.
· Forsøker å ta igjen når de blir mobbet.
· Skaper uro rundt seg.
· Ukonsentrert

(Olweus 2002)
Dette er bare noen av tegnene en lærer bør se etter. Flertallet av mobbeofrene har flest av de generelle tegnene de såkalt ”passive” mobbeofrene. Men som nevnt tidligere har vi også det ”provoserende” mobbeofferet som kan ha noen av de andre tegnene, men som forekommer i mindre gard.
Det er også viktig at jeg som lærer klarer å se mulige tegn som mobberen har, slik at jeg senere i prosessen min kan ta for meg de elevene det gjelder.

Mulige tegn på mobberne:

· Impulsive.

· Oppfattet som tøffe.

· Som oftest et positivt syn på seg selv.

· Har støtte fra kamerater i mobbingen.

· Viser liten medfølelse til de som blir mobbet.

· Fysisk sterkere enn klassekameraten.

· Dominerende.
· Blir fort sint eller hissig.

· Populær.

(Olweus 2002)
Nå har jeg vist ulike tegn en kan ha i bakhode som lærer når en skal observere. Det er viktig hvis vi får mistanke om at noe ikke er som det skal, at vi setter foten ned å tar problemet på alvor.

Ulike tiltak mot mobbing
Det finnes mange ulike tiltak for mobbig.
Hva kan skolen gjøre?

Hva kan klassen gjøre?

Hva kan vi gjøre med den enkelte elev?

Her har jeg nevnt noen problemstillinger jeg synes er viktig å ta stilling til når en skal forhindre mobbing på den enkelte skole og klasse. Jeg syns derfor det er viktig å begynne med hva skolen bør gjøre, for deretter å gå inn i klassen, for så tilslutt å gå inn på den enkelte elev.

Hovedmålet er å redusere og forebygge mobbingsproblemet i klassen min, både i og utenfor skolemiljøet. Det er derfor viktig å redusere indirekte mobbing og direkte mobbing blant elevene, la elevene få et godt bilde av hvor alvorlig mobbing er, og hvilke konsekvenser mobbing kan føre til hos den enkelte elev.

Tiltak på skolenivå
· Undersøkelser med spørreskjema

· Studiedag om mobbing

· Bedre inspeksjonssystem og økt inngripen i friminuttene

· Mer attraktivt utemiljø

· Oppretting av kontakttelefon

· Foreldremøter

· Miljøutviklingsgrupper for lærere

· Studiesirkel for foreldre

(Olweus 2002, s.58)

Friminuttene

Inspeksjonssystem som fungerer er stikkordet! Det er viktig at elevene blir fulgt opp ute i friminuttene så godt som i klasserommet. Det er veldig viktig at det er tilstrekkelig med lærere eller andre voksne, dette er med på å øke elevenes trygghet i friminuttene. Elevene føler en mer trygghet når de voksne har et godt tilsyn til elevenes aktiviteter. Men det er selvsagt ikke godt nok at de voksne bare er fysisk til stede ute i friminuttene. Det er viktig at de voksne er aktive og griper inn i enkelte situasjoner. De voksne må også gripe inn i situasjoner hvor de har misstanke om at det foregår mobbing.

Hovedregelen bør være å gripe inn heller for ofte enn for sjelden. (Olweus 2002, s.62)

Ofte hører vi at eldre elever mobber de yngre elevene. Da kan det være med hensikt at elevene på ulike klassetrinn har friminutt på forskjellige tidspunkt. Hvis dette ikke lar seg gjøre, kan elevene være på adskilte plasser i skolegården.

En god måte å motarbeide mobbing i friminuttetne er å lage et positivt utemiljø, gjøre det letter for elevene å aktivisere seg sammen med andre. Ofte hvis elevene kjeder seg kan mobbing lettere oppstå, aktiviserer vi dem får de ikke tid til å kjede seg, og mobberne ”glemmer” å mobbe andre elever. (Olweus 2002)
Kontakttelefon

Hensikten med en kontakttelefon er at de elevene som føler seg mobbet og er usikker på om de vil fortelle det til læreren eller forelder, skal ha en mulighet til å kontakte en person som har et godt samarbeid med skolen. Skolen kan ha en kontakttelefon, hvor oppgaven til han eller henne blir å lytte til eleven og gi den det gjelder god støtte. Det er viktig at kontaktpersonen følger godt opp det som skjer og tar problemet på alvor. Denne personen må ikke legge fra seg problemet før det er blitt løst eller er på vei til å bli løst. (Olweus 2002)
Foreldremøter

Det er viktig å få et godt samarbeid mellom hjem og skole. Foreldre er opptatt av sine barn og hvordan de har det på skolen. Hvis det er problemer med mobbing i en klasse er det viktig og hensiktsmesseig at lærerne innformerer foreldrene om problemer og laget et godt samarbeid mellom foreldre og lærere. Etter et evt. møte kan det være lurt at skolen (lærerne) skriver et referat om det som kom fram på foreldremøtet, og hva skolen eller den klassen det gjelder har tenkt å planlegge framover.

Alle foreldre samen med barna sine bør være samlet på et felles møte et ”klasseforeldremøte”. Her vil det være naturlig å ta opp problemet om mobbing i den klassen det gjelder, slik at foreldrene får et bilde av hvordan klassemiljøet er og hvor stort problemet med mobbing er for den klassen. Både med tanke på foreldre og barna bør samtalen føres ganske generelt og uten at mobberne og mobbeofferets navn nevnes. Dette bør klassestyreren gjøre klart på invitasjonen til møtet. (Olweus 2002)
Tiltak på klassenivå

· Klasseregler mot mobbing – tydeliggjøre, ros og sanksjoner

· Klasseråd

· Rollespill, litteratur

· Læring gjennom samarbeid

· Felles positive aktiviteter

· Klasseforeldremøte og enkletsamtaler

(Olweus 2002, s.58)

I klassen min vil jeg ta for meg ulike tiltak som å lage klasseregler mot mobbing sammen med eleven. Hensikten med reglene er at elevene skal huske dem og bruke dem. Dermed er det viktig at reglene er korte og at alle elevene har lik forståelse av hva reglene går ut på. Meningen er at elevene ikke skal få reglene servert, men at de er med på å utarbeide dem sammen med læreren. Her er det viktig at læreren på forhånd har klare retningslinjer som vil styre eleven på et ”rett” spor. Her er det naturlig å engasjere en diskusjon rundt tema. Når reglene er ”ferdige”, er det med hensikt at de blir hengt opp i klasserommet, på en oppslagstavle eller som en stor plakat. Når reglene kommer opp på veggen er de med på å minne elevene på de ulike reglene om mobbing, og elevene blir mer oppmerksomme på hva som er rett og galt, hva som skal gjøres når det oppstår mobbing i klassen.
Eks på regler:

1. Vi skal ikke mobbe andre.

2. Vi skal forsøke å hjelpe elever som blir mobbet.

3. Vi skal også være sammen med elever som lett blir alene.

(Olweus 2002, s.69)

Disse reglene omfatter både direkte og indirekte mobbing. ”Jobben” er ikke ferdig når reglene er blitt slått opp på veggen. Her er det viktig at læreren og elevene med gjevne mellomrom repeterer reglene sammen. Da vil elevene skjønne alvoret med mobbing og at det ikke er akseptabelt. Ofte kan noen elever føle at de sladrer på klassekameraten hvis de selv føler seg mobbet eller noen medelever blir mobbet. Denne oppfatningen er det viktig å få vekk, da kan det være naturlig å ta utgangspunkt i klassereglene.
Regel nr.1 (se ovenfor), forteller at mobbing ikke aksepteres. Dermed er det viktig at elevene sier i fra når mobbing skjer. Da er det ikke snakk om å sladre på klassekameraten, men følge en regel.

Regel nr.2 (se ovenfor), forteller at man skal ta parti med mobbeofferet, vise medfølelse. Ta vare på kameraten eller venninnen i klassen. Elevene må vise ovenfor hverandre at de bryr seg.

Regel nr.3 (se ovenfor), forteller at vi skal passe på klassekameraten like godt i klasserommet som ute i friminuttet. Denne regelen er med på å motvirke at elever går alene.

Samtidig som elevene skal følge de ulike reglene som klassen lagde, er det like viktig at læreren følger opp elevene og gir dem ros hvis de gjør som ønsket etter reglene. Vennelig oppmerksomhet er veldig viktig fra lærerens side for å påvirke elevenes oppførsel. Får ikke elevene ros for det de gjør, så ser elevene ikke den store hensikten med å utføre reglene heller.
Det kan være lurt at læreren at læreren påpeker enkelte episoder som elevene har gjort for hverandre etter reglene, og legger de fram foran klassen. Hensikten med dette er at eleven skal se hva som forventes av skolen, og hva som er bra. (Olweus 2002)
Samarbeid 
Samarbeid er et veldig viktig punkt i klassen. Ved læring gjennom samarbeid arbeider elevene med en felles oppgave i små grupper. Hensikten med samarbeidet er at elevene skal jobbe sammen og få oppgaver som utformer positiv avhengighet mellom gruppemedlemmene. Gruppen kan variere med antall elever og det er viktig at læreren tenker grundig gjennom gruppene før han setter dem sammen. Det er ikke hensiktsmessing, i hvert fall ikke til å begynne med, å sette mobberne og mobbeofrene på samme gruppe. Man bør forsøke å sette mobberne på gruppe med noen sterke elever som er trygge på seg selv og som ikke godtar å bli mobbet. Etter hvert er det mulig å plassere mobberne med mobbeofrene, men når dette er på sin plass er ikke alltid like lett å bedømme. Generelt kan man si at gruppa bør bestå så lenge arbeidet fungerer og så lengen det finnes framgang i arbeidet. For at alle elevene på gruppa skal bidra med noe er det viktig at gruppa får tilpasset oppgaver etter nivå. For så kan læreren plukke ut en tilfeldig på hver gruppe til å si hva de kom fram til. Hensikten med dette er at alle elvene skal bidra med oppgaven, det er ikke bare en elev som skal sitte og jobbe mens de andre later seg. For å øke samarbeidsviljen kan eks, gruppa som arbeider med gloser i engelsk, bedømmes og belønnes ut i fra hvor mange gloser gruppa klarer i fellesskap.
(Olweus 2002)

Tiltak på individnivå

· Alvorlige samtaler med mobberne og mobbeofre

· Samtaler med foreldre til innblandede elever, eventuelt sammen med elevene

· Bruk av fantasi (lærer og foreldre) for å hjelpe mobbede/mobbende elever

· Hjelp fra ”nøytrale” elever i klassen

· Hjelp og støtte til foreldre

· Samtalegrupper for foreldre til mobbede/mobbende barn

· Skifte av klasse eller skole

(Olweus 2002, s.58)

Samtaler med mobberne og mobbeofrene
Hvis lærerne har en liten misstanke om at de forekommer mobbing i klassen, bør læreren ikke nøle med å sette foten ned. Det er viktig at man raskt tar tak i saken før den utvikler seg og blir enda verre. Hensikten når det gjelder mobberne er først og fremst å få dem til å skjønne alvoret med mobbing, nemlig få dem til å slutte å mobbe andre klassekamerater. Dermed må budskapet til mobberne være helt klart.

Vi aksepterer ikke mobbing i vår skole/klasse og vil sørge for at det blir slutt på det. 
(Olweus 2002, s.80)

Hvis det er flere elever som er innblandet i mobbing bør alle bli snakket til. Men dette må gjøres i en rask og litt ”skjult” rekkefølge slik at elevene ikke har tid til å snakke med hverandre og legge opp en bestemt taktikk. Elevene er smartere enn vi tror og de er ofte flinke til å snakke for seg.

Etter at man har snakket med de samtlige elevene det dreier seg om, bør man samle dem å ta opp problemet en gang til. Her kan man be en og en elev forklare sitasjonen for resten av de som er innblandet. Da kan man ofte oppdage at den ”virkelige” forklaringen kommer fram i lyset. Ofte når man tar elevene på enmanshånd har de lett for å skylde på meddelevene. Igjen bør det gjøres klart for elevene at det må bli slutt på mobbingen og hvis de ikke retter seg etter det blir det iverksatt kraftige tiltak om så ikke skjer.
(Olweus 2002)
Når man forsøker å ordne opp i en mobbingssitasjon, må man passe på at mobbeofferet blir garantert en effektiv beskyttelse mot trakasserier. (Olweus 2002, s.81)

Det er viktig at mobbesaken blir nøye fulgt opp, inntil nye mobbingsforsøk er fjernet. De elevene som føler seg mobbet må kunne stole på at de voksne som er rundt dem om mobbingssaken. De må kunne stole på at de blir tatt på alvor. Det å ta opp et mobbingsproblem i klassen uten at læreren er skikkelig forberedt og ikke har god beskyttelse ovenfor mobbeofferet, er nesten å gjøre vondt verre. Det er viktig at klassestyreren får samtykke fra den mobbede eleven til å ta opp saken foran klassen.

(Olweus 2002)
Konklusjon
Mobbing vil alltid forekomme i skolen, derfor er de viktig for lærere, skolen og foreldre å bruke fantasien godt. Komme med ideer og gode tiltak mot mobbing. Det er viktig å jobbe sammen med elevene forhindre at mobbing skjer. Mobbing er et ”prosjekt” som varer lengre en i en eller to uker. Det bør foregå over lengre tid og elevene må skjønne og at mobbing på alvor.

